**ΠΡΟΣΛΗΨΕΙΣ ΑΝΑΠΛΗΡΩΤΩΝ ΕΚΠΑΙΔΕΥΤΙΚΩΝ**

**Α Ν Α Κ Ο Ι Ν Ω Σ Η**

Κατόπιν του με ημερομηνία 04-03-2021 Δελτίου Τύπου του Υπουργείου Παιδείας και Θρησκευμάτων περί πρόσληψης στη Διεύθυνση Δ.Ε. Ανατ. Αττικής εκπαιδευτικών Π/θμιας και Δ/θμιας Εκπαίδευσης, στην Ειδική Αγωγή και Εκπαίδευση, καθώς και στη Γενική Εκπαίδευση, ως προσωρινών αναπληρωτών με σχέση εργασίας Ιδιωτικού Δικαίου Ορισμένου Χρόνουγια το διδακτικό έτος 2020-2021, ανακοινώνονται τα εξής:

Οι προσλαμβανόμενοι εκπαιδευτικοί καλούνται όπως αποστείλουν ηλεκτρονικά τα κάτωθι έντυπα συμπληρωμένα στο e-mail της Διεύθυνσης Δ.Ε. Αν. Αττικής   
proslipseis[@dide-anatol.att.sch.gr](mailto:mail@dide-anatol.att.sch.gr) **μέχρι και την Δευτέρα 8 Μαρτίου 2021 και   
ώρα 11.00 π.μ:**

**1)** **Υπεύθυνη Δήλωση** εκδοθείσα μέσω της ιστοσελίδας **gov.gr** (ακολουθώντας τις οδηγίες που περιγράφονται σε αυτή), στην οποία θα αποδέχονται ή δεν θα αποδέχονται τον διορισμό τους ως αναπληρωτές σε σχολεία αρμοδιότητας της Δ.Δ.Ε. Ανατ. Αττικής, σύμφωνα με τις κατά περίπτωση αναρτημένες Υπουργικές Αποφάσεις

**2)** **Δήλωση Τοποθέτησης** σε σχολικές μονάδες ή ομάδες σχολείων που διατίθενται προς κάλυψη και ανακοινώνονται στην ιστοσελίδα της Δ/νσης Δ.Ε. Αν. Αττικής.

**Επισήμανση 1**: Οι προσλαμβανόμενοι υποχρεούνται να δηλώσουν, κατά σειρά προτίμησης,

**ΟΛΕΣ** τις σχολικές μονάδες ή ομάδες σχολείων που διατίθενται προς κάλυψη,

ειδάλλως τοποθετούνται τελευταίοι.

**Επισήμανση 2:** Σε περίπτωση παράλειψης υποβολής εμπρόθεσμης δήλωσης προτίμησης, ο

υποψήφιος τοποθετείται τελευταίος.

ΓΙΑ ΤΟΝ ΣΥΓΚΕΝΤΡΩΤΙΚΟ ΠΙΝΑΚΑ **ΚΕΝΩΝ**  ΠΑΤΗΣΤΕ [**ΕΔΩ**](https://dide-anatol.att.sch.gr/wp-content/uploads/2021/03/ΚΕΝΑ-ΑΝΑΠΛΗΡΩΤΩΝ-ΑΡΜΟΔΙΟΤΗΤΑΣ-ΑΝΑΤΟΛΙΚΗΣ-ΑΤΤΙΚΗΣ-E-ΦΑΣΗ-04-03-2021.pdf)

ΓΙΑ ΤΟ **ΕΝΤΥΠΟ ΔΗΛΩΣΗΣ ΤΟΠΟΘΕΤΗΣΗΣ** ΑΝΑΠΛΗΡΩΤΗ

ΠΑΤΗΣΤΕ [**ΕΔΩ**](https://dide-anatol.att.sch.gr/wp-content/uploads/2021/03/ΑΙΤΗΣΗ-ΤΟΠΟΘΕΤΗΣΗΣ-ΑΝΑΠΛΗΡΩΤΗ-ΓΕΝΙΚΗΣ-ΠΑΙΔΕΙΑΣ-ΚΑΙ-ΠΔΕ-4-3-2021.doc) (μορφή MS Word) **ή** [**ΕΔΩ**](https://dide-anatol.att.sch.gr/wp-content/uploads/2021/03/ΑΙΤΗΣΗ-ΤΟΠΟΘΕΤΗΣΗΣ-ΑΝΑΠΛΗΡΩΤΗ-ΓΕΝΙΚΗΣ-ΠΑΙΔΕΙΑΣ-ΚΑΙ-ΠΔΕ-4-3-2021.pdf) (μορφή PDF)

**ΣΗΜΕΙΩΣΗ:**

* Οι τοποθετήσεις θα πραγματοποιηθούν με βάση την υπ’ αριθ. 108390/Ε1/21-08-2020 εγκύκλιο του Υ.ΠΑΙ.Θ.

**3) «Υπόδειγμα 3: Δελτίο Απογραφής Αναπληρωτή»** σύμφωνα με το Πρόγραμμα στο οποίο έχουν προσληφθεί.

Οι προσλαμβανόμενοι εκπαιδευτικοί καλούνται να συμπληρώσουν**, να αποστείλουν ηλεκτρονικά στο  email** [**proslipseis@dide-anatol.att.sch.gr**](mailto:proslipseis@dide-anatol.att.sch.gr)   και να προσκομίσουν το  **συνημμένο\* έντυπο απογραφής μαζί με** Φωτοτυπία 1ης σελίδας βιβλιαρίου Εθνικής ή άλλης Τράπεζας (ΙΒΑΝ) ή εκτύπωση στοιχείων λογαριασμού που φαίνεται ότι πρώτος δικαιούχος είναι ο/η εκπαιδευτικός.

ΓΙΑ ΤΟ **«ΥΠΟΔΕΙΓΜΑ 3: ΔΕΛΤΙΟ ΑΠΟΓΡΑΦΗΣ ΑΝΑΠΛΗΡΩΤΗ»**

ΠΑΤΗΣΤΕ[**ΕΔΩ**](https://dide-anatol.att.sch.gr/wp-content/uploads/2021/03/deltio_apografis_gp_pde-4-3-2021.docx) (μορφή MS Word) **ή** [**ΕΔΩ**](https://dide-anatol.att.sch.gr/wp-content/uploads/2021/03/deltio_apografis_gp_pde-4-3-2021.pdf) (μορφή PDF)

*Το δελτίο που θα αποσταλεί πρέπει να συμπληρωθεί πλήρως εκτός της ημερομηνίας ανάληψης υπηρεσίας και του Σχολείου τοποθέτησης (η συμπλήρωση θα γίνει στο σχολείο τοποθέτησης οπού και θα προσκομισθεί μαζί με τα άλλα δικαιολογητικά και έντυπα που απαιτούνται). Στο ηλεκτρονικά συμπληρωμένο έντυπο (μορφή MS Word) στην θέση της υπογραφής συμπληρώνεται το ονοματεπώνυμο ολογράφως, μόνο.*

**Σε περίπτωση μη αποδοχής** της πρόσληψης θα πρέπει  να αποστείλουν ηλεκτρονικά στο email:  [proslipseis@dide-anatol.att.sch.gr](mailto:proslipseis@dide-anatol.att.sch.gr) , *Υπεύθυνη Δήλωση* εκδοθείσα μέσω της ιστοσελίδας  [gov.gr](http://gov.gr/)  (ακολουθώντας τις οδηγίες που περιγράφονται σε αυτή) ή μέσω Κ.Ε.Π., στην οποία δεν θα αποδέχονται τον διορισμό τους ως αναπληρωτές σε σχολεία αρμοδιότητας της Δ.Δ.Ε. Ανατ. Αττικής.

Ακολούθως, οι προσλαμβανόμενοι αναπληρωτές εκπαιδευτικοί οφείλουν να παρουσιαστούν και να αναλάβουν υπηρεσία στις σχολικές μονάδες στις οποίες θα τοποθετηθούν, με απόφαση του Διευθυντή Εκπαίδευσης Ανατ. Αττικής στις 8.00π.μ. **την Τρίτη 9 Μαρτίου ή την Τετάρτη 10 Μαρτίου 2021.**

Σε περίπτωση που οι εκπαιδευτικοί τοποθετούνται σε περισσότερες από μία σχολικές μονάδες, η ανάληψη υπηρεσίας λαμβάνει χώρα στη σχολική μονάδα όπου θα παρέχονται οι περισσότερες ώρες διδασκαλίας, σύμφωνα με την απόφαση τοποθέτησης.

Κατά την ανάληψη υπηρεσίας των εκπ/κών (στις 9 και 10 Μαρτίου) απευθείας στις σχολικές μονάδες τοποθέτησης, οι προσληφθέντες οφείλουν να καταθέσουν τα κάτωθι αναφερόμενα δικαιολογητικά στον Διευθυντή/ντρια του σχολείου:

**ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ ΑΝΑΠΛΗΡΩΤΗ ΕΚΠΑΙΔΕΥΤΙΚΟΥ**

**Α) ΓΙΑ ΤΟ ΤΜΗΜΑ Γ΄ ΠΡΟΣΩΠΙΚΟΥ**

* Φωτοτυπία Δελτίου Ταυτότητας
* Αντίγραφο Πτυχίου
* Βεβαίωση παθολόγου
* Βεβαίωση ψυχιάτρου
* Υπεύθυνη Δήλωση (Χορηγείται από την υπηρεσία)
* Πιστοποιητικό Στρατού τύπου Α
* Πιστοποιητικό Εισαγγελίας Πλημμελειοδικών του τόπου κατοικίας σας, περί άσκησης ή μη εις βάρους σας ποινικής δίωξης για οποιαδήποτε έγκλημα κατά της γενετήσιας ελευθερίας ή για οποιαδήποτε έγκλημα οικονομικής εκμετάλλευσης της γενετήσιας ζωής (αναζητείται αυτεπάγγελτα)

ΓΙΑ ΑΝΑΓΝΩΡΙΣΗ ΠΡΟΫΠΗΡΕΣΙΑΣ ΚΑΙ ΧΟΡΗΓΗΣΗ Μ.Κ. ΑΠΑΙΤΟΥΝΤΑΙ:

* Αίτηση (Χορηγείται από την υπηρεσία)
* Βεβαιώσεις προϋπηρεσίας

(για κάθε έτος ξεχωριστά από τις αντίστοιχες Δ/νσεις )

ΓΙΑ ΑΝΑΓΝΩΡΙΣΗ ΜΕΤΑΠΤΥΧΙΑΚΟΥ ΑΠΑΙΤΟΥΝΤΑΙ:

* Αίτηση (Χορηγείται από την υπηρεσία)
* Αντίγραφο μεταπτυχιακού τίτλου

**Β) ΓΙΑ ΤΟ ΤΜΗΜΑ Β΄ ΟΙΚΟΝΟΜΙΚΟΥ**

* ΑΦΜ (Το επάνω μέρος του εκκαθαριστικού του υπόχρεου ή αποδεικτικό ΑΦΜ από ΚΕΠ)
* ΑΜΚΑ (οποιοδήποτε επίσημο έγγραφο το αναφέρει εντύπως ή εκτύπωση από το [amka.gr](http://amka.gr/))
* Αριθμός Μητρώου Ασφαλισμένου ΙΚΑ (από την 1η σελίδα του βιβλιαρίου ασθενείας ή οποιοδήποτε επίσημο έγγραφο το αναφέρει εντύπως)
* Πιστοποιητικό Οικογενειακής Κατάστασης
* Φωτοτυπία 1ης σελίδας βιβλιαρίου Εθνικής ή άλλης Τράπεζας (ΙΒΑΝ) ή εκτύπωση στοιχείων λογαριασμού που φαίνεται ότι πρώτος δικαιούχος είναι ο/η εκπαιδευτικός.